***Класстан тышкаркы иш- чара***

***Чыӊгыз Айтматовдун “ Ак кеме”***

***повестиндеги” Бугу эне” жомогунан үзүндүнү сахналаштыруу***

***Класс:4-Б***

***Мугалим:Болотканова Ч.Ж.***

***2018-2019 –окуу жылы***

**Класстан тышкаркы иш-чаранын максаты:**

**Окуучуларды заманыбыздын залкар жазуучусу Чыӊгыз Айтматовдун чыгармачылыгы менен кененирээк тааныштыруу. Айтматовдун “ Ак кеме” чыгармасындагы “ Бугу эне”жомогунан үзүндүнү аткаруу менен окуучуларды боорукердикке үндөө. Артисттик чеберчилик терин ойготуу,шыктандыруу.**

***Чыӊгыз Айтматовдун “ Ак кеме”повестиндеги “ Бугу эне”жөнүндөгү жомоктон үзүндү***.( сценка)

Музыкалык коштоо (көк материал менен толкундуун элесин келтирүү)

Сахнага ыйлап турушкан уул бала менен кыз баланы жетелеп Майрык Чаар Жезкемпир келет.

**Майрык Чаар Жезкемпир:**

\_Кана,коштошуп алгыла балдарым,кучакташкан бойдон кеткиле,--деп жеӊин түрүнөт.

\_ Мени жаман көрбөгүлө,менде эмне айып?

**Бугу эне:**

Ашыкпа ,акылман эне,күнөөсүз балдарды кое бер.

**Майрык Чаар Жезкемпир**( таӊ калып):

\_Сен кимсиӊ? Адамча сүйлөгөн?

**Бугу эне:**

Мен Бугу эне болом.Адамча сүйлөбөсөм сен мени кантип түшүнмөк элеӊ?

**Майрык Чаар жез кемпир:**

Каалаганыӊ эмне,Бугу эне?

**Бугу эне:**

Балдарды мага бер,акылман эне адамдар эгиз музоомду атып өлтүрүштү,балдарымдын оордун толуктап багып алайын.

**Майрык Чаар Жезкемпир**:

Жакшылап ойлондуӊбу,Бугу эне?

Булар деген адам баласы .

Чоӊоюп алып өзүӊдүн бугуларыӊа ок атат,ошону ойлондуӊбу?

**Бугу эне**:

Мен буларга эне болом,бугуларыма тийбейт.

**Жезкемпир**:Оо,кеӊ пейил Бугу эне,адам деген кандай экенин билбейт турбайсыӊбы!Адамдар бугулар эмес бири-бирин аяшпайт!

**Бугу эне** :Мен буларды алыс жакка алып кетем ,акылман эне.

**Жезкемпи**р: Кантейин болуптур эми,жетимдерди алыс жериӊе аман жеткир.

Жез кемпир кетип калат( музыкалык коштоо)

**Бугу эне:**

Балдарым,мына эми мен силердин энеӊермин.Мен силерди ак кардуу аппак Ала-Тоосу бар,күмүштөй Теӊир тоосу бар ,боорунда токой-чери бар,ортосунда Ысык-Көлү бар жерге алып барам.

**Автор**:Ошентип Бугу эне бала менен кызды алып жол жүрүшүп ,бийик аска-зоолуу,ак кар, көк муздуу тоолору бар,көк шибердүү жайлоолору бар ,көз уялткан кереметтүү Ысык-Көлү бар жерге алып келет Ошол бала менен кыз чоӊоюшуп ,кыргыздын тукумун улап,Бугу эне Теӊирден сурап алган касиеттүү Ала-Тоону мекендеп калышкан экен.

( музыкалык коштоо)

Катышуучулар чыгып жүгүнүшөт.

